CELEX: C2005/006/73
Language: da
Date: 2005-01-08 00:00:00
Title: Sag T-322/03: Sag anlagt den 19. september 2003 af Telefon und Buch Verlagsgesellschaft mbH mod Kontoret for Harmonisering i det Indre Marked (Varemærker og Design)

8.1.2005   
            
            
               DA
            
            
               Den Europæiske Unions Tidende
            
            
               C 6/37
            
         Sag anlagt den 19. september 2003 af Telefon und Buch Verlagsgesellschaft mbH mod Kontoret for Harmonisering i det Indre Marked (Varemærker og Design)
   (Sag T-322/03)
   (2005/C 6/73)
   Det sprog, stævningen er affattet på: tysk
   Ved De Europæiske Fællesskabers Ret i Første Instans er der den 19. september 2003 anlagt sag mod Kontoret for Harmonisering i det Indre Marked (Varemærker og Design) af Telefon und Buch Verlagsgesellschaft mbH, Salzburg (Tyskland), ved Rechtsanwalt H.G. Zeiner. Den anden part i sagen for appelkammeret var HEROLD Business Data GmbH & Co. KG (tidligere Harold Business Data AG), Mödling (Østrig).
   Sagsøgeren har nedlagt følgende påstande:
   
               —
            
            
               Afgørelse truffet den 19. juni 2003 af Første Appelkammer ved Kontoret for Harmonisering i det Indre Marked (Varemærker og Design) i de forenede sager R 580/2001 og R 592/2001 ændres således, at begæringen om, at EF-varemærket WEISSE SEITEN med registeringsnummeret 371 096 erklæres ugyldigt, afvises i sin helhed.
            
         
               —
            
            
               Subsidiært annulleres afgørelsen truffet den 19. juni 2003 af Første Appelkammer ved Kontoret for Harmonisering i det Indre Marked (Varemærker og Design) i de forenede sager R 580/2001 og R 592/2001, og Kontoret for Harmonisering i det Indre Marked (Varemærker og Design) pålægges – evt. efter en yderligere undersøgelse af sagen – at træffe en ny afgørelse og afvise begæringen om, at EF-varemærket WEISSE SEITEN med registeringsnummeret 371 096 erklæres ugyldigt, i sin helhed.
            
         
               —
            
            
               Sagsøgte tilpligtes at betale sagsøgerens sagsomkostninger.
            
         Søgsmålsgrunde og væsentligste argumenter:
   
               Det registrerede EF-varemærke, hvorom der er indgivet en begæring om ugyldighed:
            
            
               Ordmærket »WEISSE SEITEN« for varer og tjenesteydelser i klasse 9, 16, 41 og 42 – EF-varemærke nr. 371.
            
         
               Indehaver af EF-varemærket:
            
            
               Sagsøgeren.
            
         
               Begæringen om EF-varemærkets ugyldighed er indgivet af:
            
            
               HEROLD Business Data GmbH & Co. KG.
            
         
               Annullationsafdelingens afgørelse:
            
            
               Varemærket erklæret delvist ugyldig for så vidt angår navne- og telefonfortegnelser i elektronisk- eller papirudgave (klasse 9 og 16) og forlagsudgivelse af sådanne navne- og telefonfortegnelser (klasse 41).
            
         
               Appelkammerets afgørelse:
            
            
               Afslag på klagen.
            
         
               Søgsmålsgrunde:
            
            
               
                           —
                        
                        
                           Det registrerede varemærke har fornødent særpræg i henhold til artikel 7, stk. 1, litra b), i forordning (EF) nr. 40/94.
                        
                     
                           —
                        
                        
                           Det ansøgte varemærke er ikke beskrivende som omhandlet i artikel 7, stk. 1, litra c), for nogen af de varer og tjenesteydelser, der er opregnet i fortegnelsen over varer og tjenesteydelser.
                        
                     
                           —
                        
                        
                           Det registrerede varemærke er ikke en almindelig betegnelse i daglig sprogbrug i henhold til artikel 7, stk. 1, litra d).